ΓΡΑΠΤΗ ΕΡΩΤΗΣΗ E-3746/00

υποβολή: Marit Paulsen (ELDR) και Karl Olsson (ELDR) προς την Επιτροπή

(4 Δεκεμβρίου 2000)

Θέμα: ΣΕΒ στους χοίρους

Τι γνωρίζουμε ακριβώς για τα πρωτεΐνια, τις μολυσματικές ουσίες που μεταδίδουν τη ΣΕΒ και τη νόσο Creutzfeld-Jacobs; Κανείς δεν ξέρει ακριβώς γιατί είναι επικίνδυνη αυτή η πρωτεΐνη, γνωρίζουμε μόνο ότι είναι επικίνδυνη.

Η μόλυνση μεταδίδεται μέσω των ζωοτροφών και των τροφίμων και η περίοδος επώασης ανέρχεται σε πολλά έτη. Τα μολυσματικά πρωτεΐνια έχουν ήδη μεταδοθεί σε δύο ακόμη είδη, δηλαδή από τα προβατοειδή στα βοοειδή και από τα βοοειδή στον άνθρωπο. Γνωρίζουμε επίσης εδώ και περισσότερα από δέκα χρόνια ότι τα πρωτεΐνια εισέρχονται στην τροφική αλυσίδα μέσω των ζωικών αλεύρων.

Οι χοίροι τρέφονται με το ίδιο είδος τροφών με τα βοοειδή και έχουν το ίδιο πεπτικό σύστημα με τον άνθρωπο. Ο λόγος που οι χοίροι δεν έχουν παρουσιάσει μέχρι σήμερα συμπτώματα της ΣΕΒ μπορεί να είναι ότι δεν ζουν αρκετά για να μπορεί να αναπτυχθεί η νόσος.

Στο πλαίσιο αυτό, μπορεί η Επιτροπή να αποκλείσει το ενδεχόμενο να είναι οι χοίροι φορείς της ΣΕΒ;

Εάν όχι, πότε προτίθεται να προτείνει η Επιτροπή τη διενέργεια ελέγχων ανίχνευσης της ΣΕΒ στους χοίρους;

Απάντηση του κ. Byrne εξ ονόματος της Επιτροπής

(7 Φεβρουαρίου 2001)

Σε θέματα που αφορούν τηνγεία και την προστασία των καταναλωτών, η Επιτροπή θεμελιώνει τα μέτρα της για την διαχείριση των κινδύνων στα πιο σύγχρονα διαθέσιμα στοιχεία και σε τεκμηριωμένες επιστημονικές συμβουλές. Οι συμβουλές αυτές παρέχονται με τη μορφή επιστημονικών γνωμοδοτήσεων που εγκρίνονται από την επιστημονική συντονιστική επιτροπή (ΕΣΕ). Η ίδια η ΕΣΕ επικουρείται από την ομάδα ad hoc ΜΣΕ/ΣΕΒ (μεταδοτική σπογγώδης εγκεφαλοπάθεια/σπογγώδης εγκεφαλοπάθεια των βοοειδών), η οποία απαρτίζεται από κορυφαίους Ευρωπαίους επιστήμονες στον τομέα της ΣΕΒ. Όλες οι εκθέσεις και οι γνωμοδοτήσεις της ΕΣΕ είναι στη διάθεση του κοινού στον ιστοχώρο της Γενικής Διεύθυνσης Υγείας και Προστασίας των Καταναλωτών στο Διαδίκτυο.

Τα όρια των γνώσεων στον τομέα των ΣΕΒ, συμπεριλαμβανομένου του φραγμού των ειδών, αναφέρονται και εξετάζονται στα εξής έγγραφα:

- επιστημονική γνώμη για την έκθεση του ανθρώπου δια της στοματικής οδού στον παράγοντα ΣΕΒ: μολυσματική δόση και φραγμός των ειδών. Εγκρίθηκε από την επιστημονική συντονιστική επιτροπή στη συνεδρίαση της 13ης-14ης Απριλίου 2000, ύστερα από δημόσια διαβούλευση μέσω Διαδικτύου στις 6 και 27 Μαρτίου 2000.

- ενημερωμένη επιστημονική έκθεση για την ασφάλεια των κρεατοστεαταλεύρων που προέρχονται από θηλαστικά τα οποία καταναλώθηκαν από μη μηρυκαστικά ζώα εκτροφής. επιστημονική συντονιστική επιτροπή, συνεδρίαση της 24-25 Σεπτεμβρίου 1998.

Το ζήτημα των ΣΕΒ στους χοίρους στο οποίο αναφέρονται οι αξιότιμοι βουλευτές θίγεται σε δύο εκθέσεις και σε τρεις γνωμοδοτήσεις της ΕΣΕ:

- επιστημονική γνωμοδότηση για τα νεκρά ζώα, που αφορά τους κινδύνους που συνδέονται με μη συμβατικούς μεταδοτικούς παράγοντες, συμβατικούς μεταδοτικούς παράγοντες ή άλλους παράγοντες κινδύνου όπως οι τοξικές ουσίες που εισέρχονται στην ανθρώπινη ή ζωική τροφική αλυσίδα μέσω πρώτωνλών που προέρχονται από νεκρά ζώα και πτώματα ζώων (περιλαμβάνονται και τα εξής: μηρυκαστικά, χοίροι, πουλερικά, ψάρια, άγρια/εξωτικά ζώα και ζώα ζωολογικών κήπων, γουνοφόρα ζώα, γάτες και πειραματόζωα) ή μέσω ακατάλληλωνλών. Εγκρίθηκε από την επιστημονική συντονιστική επιτροπή στη συνεδρίαση της 24-25 Ιουνίου 1999.

- Επιστημονική έκθεση για τα νεκρά ζώα, που αναφέρεται λεπτομερώς στα παραπάνω θέματα. Υποβλήθηκε στην επιστημονική συντονιστική επιτροπή στη συνεδρίαση της 24-25 Ιουνίου 1999.

- Επιστημονική γνωμοδότηση για τους κινδύνους που συνδέονται με την ανακύκλωση δευτερογενών προϊόντων ζωικής προέλευσης ως ζωοτροφών σε σχέση με τη διάδοση της ΜΣΕ στα μη μηρυκαστικά ζώα εκτροφής. Εγκρίθηκε από την ΕΣΕ στις 17 Σεπτεμβρίου 1999.

- Επιστημονική έκθεση για για τους κινδύνους που συνδέονται με την ανακύκλωση δευτερογενών προϊόντων ζωικής προέλευσης ως ζωοτροφών σε σχέση με τη διάδοση της ΜΣΕ στα μη μηρυκαστικά ζώα εκτροφής. Καταρτίστηκε από ομάδα εργασίας για την επιστημονική συντονιστική επιτροπή ως συμβολή στην κατάρτιση γνωμοδότησης για το ίδιο θέμα, που εγκρίθηκε στις 16-17 Σεπτεμβρίου 1999.

- Επιστημονική γνωμοδότηση για την επιστημονική βάση των απαγορεύσεων εισαγωγών που πρότειναν τρία κράτη μέλη όσον αφορά τους κινδύνους της ΣΕΒ στη Γαλλία και στη Δημοκρατία της Ιρλανδίας" για την επιστημονική βάση διαφόρων μέτρων που πρότεινε η Γαλλία αναφορικά με τους κινδύνους της ΣΕΒ" και για την επιστημονική βάση της απαγόρευσης της χρήσης ζωικής πρωτεϊνης στις ζωοτροφές όλων των ζώων εκτροφής, συμπεριλαμβανομένων των χοίρων, των πουλερικών, των ψαριών και των ζώων συντροφιάς. Εγκρίθηκε από την επιστημονική συντονιστική επιτροπή στη συνεδρίαση της 27-28 Νοεμβρίου 2000.

Όσον αφορά τις ερωτήσεις που έθεσαν οι αξιότιμοι βουλευτές, οι παραπάνω εκθέσεις και γνωμοδοτήσεις συνοψίζονται ως εξής: (mldr) δενπάρχουν επιδημιολογικά στοιχεία που να αποδεικνύουν ότι οι χοίροι, τα πουλερικά ή τα ψάρια μπορούν να προσβληθούν από την ΣΕΒ ή ότι η ΣΕΒ έχει μεταδοθεί σε αυτά τα είδη. Μέχρι σήμερα δενπάρχουν επιστημονικά στοιχεία που να αποδεικνύουν την παρουσία ΜΣΕ στους χοίρους, στα πουλερικά και στα ψάρια εκτροφής. Μόνο οι χοίροι μπορούν να προσβληθούν με ενδοεγκεφαλική έγχυσηπό πειραματικές συνθήκες. Επίσης ηπόθεση ότι οι χοίροι, τα πουλερικά ή τα ψάρια, ύστερα από στοματική έγχυση, αντιδρούν ωςγιείς φορείς παραγόντων ΜΣΕ δεν επαληθεύεται από τα περιορισμένα διαθέσιμα πειραματικά στοιχεία. [Απόσπασμα της γνωμοδότησης που εγκρίθηκε στις 27-28 Νοεμβρίου 2000.]

Κατά συνέπεια, στο παρόν στάδιο η Επιτροπή δεν θεωρεί αιτιολογημένη μια πρόταση για τη διεξαγωγή δοκιμών ΜΣΕ στο χοιρινό κρέας. Στο πλαίσιο αυτό, πρέπει επίσης να τονιστεί ότι επί του παρόντος δενπάρχουν τεστ για τους χοίρους ή για το κρέας γενικότερα, συμπεριλαμβανομένου του βοείου κρέατος. Όσον αφορά τα ζώα εκτροφής που προορίζονται για κατανάλωση από τον άνθρωπο, τα μόνα αποτελεσματικά τεστ που είναι διαθέσιμα έχουν αναπτυχθεί και αξιολογηθεί προκειμένου να χρησιμοποιηθούν στους κεντρικούς νευρικούς ιστούς (εγκέφαλος και νωτιαίος μυελός) των μηρυκαστικών.